stanford-oval/wikipedia huggingface dataset:
FUZE tea

לוגו FUZE tea
FUZE tea הוא משקה תה קר, המיוצר על ידי   חברת קוקה-קולה האמריקאית וזכייניות שלה. בישראל, מיוצר המשקה על ידי "החברה המרכזית לייצור משקאות קלים" במפעל "מבשלות בירה ישראל" באשקלון.
במסגרת שיתוף פעולה בין חברת קוקה-קולה ותאגיד "נסטלה" השווייצרי, שיווקו חברת קוקה-קולה משקה תה קר בשם "נסטי". בקיץ 2012 הסתיים שיתוף פעולה זה. חברת נסטלה נותרה עם הזכויות על שם המוצר ועיצוב הבקבוק, בעוד חברת קוקה-קולה קיבלה את הזכויות על נוסחת הטעם, והשיקה את אותו המשקה בשם "FUZE tea".
המשקה נמכר בטעמים אפרסק, דיאט אפרסק, מנגו-אננס, לימון, אקזוטי, ענבים ובשנת 2015 הושק טעם חדש - פירות יער ,ליצ'י פסיפלורה.
הטעם הנמכר ביותר של המשקה הוא אפרסק, שגם מופיע ברובן המוחלט של הפרסומות.
FUZE tea הפך למותג מוביל בשוק התה הקר בישראל, ובשנת 2016 היווה כ-60% מהשוק.
הערות שוליים

↑  Nestea to Change Hands While Coke Grows FUZE, באתר BevNet
ערך זה הוא קצרמרבנושא משקאות. אתם מוזמנים לתרום לוויקיפדיה ו.
Keep Ya Head Up

Keep Ya Head Up הוא סינגל של הראפר האמריקאי טופאק שאקור, והוא אחד השירים המצליחים והידועים ביותר שלו. השיר יצא בסוף שנת 1993 ואתר About דירג אותו במקום ה-11 במצעד "100 שירי הראפ הגדולים ביותר בכל הזמנים", כשהשיר היחידי של שאקור שהקדים אותו במצעד זה הוא Dear Mama שהגיע למקום ה-4 במצעד. השיר יצא לאור לראשונה בשנת 1993 בתור הסינגל השלישי מתוך אלבום הסטודיו השני של שאקור, Strictly 4 My N.I.G.G.A.Z.. לאחר מכן הופיע השיר באלבום הלהיטים הגדולים של שאקור, Greatest Hits בשנת 1998, ושוחרר לו שיר "המשך" מתוך האלבום Still I Rise שיצא לאחר מותו, בשם Baby Don't Cry (Keep Ya Head Up II)‎.
בשיר, שהגיע בשיאו למקום ה-2 במצעד שירי הראפ של הבילבורד ולמקום ה-12 במצעד הבילבורד הוט 100, משתתף דייב הוליסטר. בתחילת הקליפ לשיר מופיע רקע שחור עם המילים "Dedicated to the memory of Latasha Harlins, it's still on". ההפניה היא אל לטאשה הארלינס, נערה שחורה שנהרגה על ידי מוכר בחנות קוריאני בן 51, כשמספר מקורות העידו כי רציחתה תרמה למהומות לוס אנג'לס (1992). בקליפ מופיע שאקור במרכז מעגל מוקף אנשים בזמן שהוא שר, ובמספר סצנות גם מחזיק ילד קטן.
Fixer Upper (שיר)

| --- | --- |
 שיר בביצוע מאיה וילסון בהשתתפות משתתפי הסרט
 מתוך האלבום Frozen
 יצא לאור:  25 בנובמבר 2013 
 תאריך הקלטה:  2012
 סוגה:  שיר מחזמר 
 שפה:  אנגלית 
 אורך:  03:02
 כתיבה:  רוברט לופז, קריסטן אנדרסון-לופז 
 לחן:  רוברט לופז, קריסטן אנדרסון-לופז 
 הפקה:  קריסטן אנדרסון-לופז, רוברט לופז, כריסטוף בק, כריס מונטן, טום מקדוגל
 
Fixer Upper (בעברית: קמבני ת'קומבינטור, בתרגום חופשי: דרוש תיקון) הוא שיר מתוך סרט ההנפשה של דיסני משנת 2013 "לשבור את הקרח".
הפקה

קריסטן אנדרסון-לופז דיברה על ההשראה של השיר:
אנחנו קיבלנו את ההשראה מבובי (בעלי רוברט לופז). כאשר יצאנו לדייט ראשון, אני נאלצתי לדבר עליו אל החברות שלי איך שהוא קצת דרוש-תיקון. הוא חי עם ההורים שלו אבל הייתי מאוהבת בו. אני ידעתי שאני הולכת להינשא לו אבל הוא גר עם הוריו, לא הייתה לו עבודה. הוא כתב מחזמר בובות משגע (אבניו קיו) וזו המילה, דרוש-תיקון, תמיד תהיה בלקסיקון שלי.
רוברט לופז הרחיב יותר על ההקשר של השיר בתוך המחזמר:
כאשר הבנו כי קריסטוף עמד ליצור חברות עם הטרולים אשר נהיו המפתח לחקור הבנו שזה היה בסדר, הוא הביא נערה שהוא לא יצא איתה אל משפחת דמויי הסלעים הגדולה והם לא הבינו את המצב. לכן חשבנו שזה הולך להיות סוג של שיר דייט ניו-יורק בתחושת קברט וכך סוג השיר הגיע אלינו.
תקציר

השיר מושר כאשר קריסטוף מביא את אנה ל"משפחתו" שלו - הטרולים שטיפלו באנה לאחר התאונה הקודמת של אלזה. קריסטוף מבקש שפאבי תטפל באנה מכיוון שהוא חושש שאלזה פצעה אותה, אבל הטרולים חושבים שאנה היא חברתו היציבה ולכן מנסים לחתן את השניים יחד. השיר מתחיל בכך שהטרולים שואלים את אנה מה מונע ממנה לצאת עם קריסטוף, כמו "הבלונדיניות הבלתי גברית שלו" או הנטייה שלו "לנצוץ ביער". למרות שקריסטוף מוחה על כך שאנה מאורסת למישהו אחר, הטרולים ממשיכים ומנסים לחתן אותם. הם מצליחים לעבור חלק מהנדרים לפני שהמשתתפים המקריים ניתקו אותם.
ביקורת

IndieWire תיאר את השיר כ"אודה אופטימית שרירותית ליכולתה של האהבה לנצח על חוסר השלמות כל כך לא תואמת שהיא נעקרה לאמצע תקליטור הפסקול של לשבור את הקרח". DecentFilms הצהיר, "ישנה טענה כפולה לגבי סוג אחר של מערכת יחסים שנאמר שהוא "מחוץ לחוקי הטבע": הטרולים, ששרים על קריסטוף בשיר "Fixer-Upper", מרמזים שיש לו מערכת יחסים לא טבעית עם האייל שלו. סוון . כן: בדיחה על חייתיות בסרט מצויר של דיסני". Dawb תיאר את זה כ"שיר הפתיחה של הפרוגלים".
שפות אחרות

הגרסה בשפה הקוריאנית המושרת על ידי יונג יאנג-ג'ו וחברים נוספים בצוות השחקנים הופיעה במצעד ההורדות של גאון ב-200 לאחר שהורדה 6,000 פעמים; עם זאת, הוא לא הופיע במצעד הסינגלים הראשי של גאון .
שפות אחרות > מיקומי שיא

|   ‏‏‏  מצעדים ודירוגים (2013–2014)> מדינה |   ‏‏‏  מצעדים ודירוגים (2013–2014)> מצעד |   ‏‏‏  מצעדים ודירוגים (2013–2014)> מיקום שיא |   ‏‏‏  מצעדים ודירוגים (2013–2014)>  |
| --- | --- | --- | --- |
|  קוריאה הדרומית | סירקל צ'ארט | 12 |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | כסף | 200,000 |
הערות שוליים

↑  Perlman, Jake (10 בפברואר 2014). "On the Scene: 'Frozen' cast performs live for the first (and probably only) time ever". Entertainment Weekly. ארכיון מ-2014-03-01. נבדק ב-10 בפברואר 2014. It was the first time the cast had ever sung the songs live and the first time many had sung the songs at all since they recorded the soundtrack a year and a half ago. {{cite news}}:  (עזרה)
1 2  Disney's Frozen: Interviews with the Animators, Directors & Songwriters #DisneyFrozen | Lady and the Blog
↑  "The Scrambled Sexuality of 'Frozen's "Let It Go"|Criticwire". אורכב מ-המקור ב-2014-05-04. נבדק ב-2014-06-20.
↑  So, How Gay is Disney’s Frozen?
↑  Movie Review: Frozen - Blogs - DAWN.
↑  "Gaon Download Chart 2014년 3월 2주차". Gaon (בקוריאנית). 1 במרץ 2014. אורכב מ-המקור ב-22 ביוני 2014. נבדק ב-23 במאי 2014. {{cite web}}:  (עזרה)
| לשבור את הקרח |
| --- | --- | --- |
| סרטים ראשיים | לשבור את הקרח • לשבור את הקרח 2 • לשבור את הקרח 3 |  |
| סרטים נוספים | קדחת הקרח • ההרפתקה של אולף • היה היה איש שלג • אולף מציג |  |
| דמויות | אנה • אלזה • קריסטוף • אולף |  |
| מוזיקה | Let It Go • Do You Want to Build a Snowman?‎ • For the First Time in Forever • In Summer • Love Is an Open Door • Reindeer(s) Are Better Than People • Fixer Upper |  |
| צוות | הפקה: פיטר דל וצ'ו בימוי: ג'ניפר לי • כריס באק שחקנים: קריסטן בל • אידינה מנזל • ג'ונתן גרוף • ג'וש גד |  |
| נושאים קשורים | מלכת השלג • לשבור את הקרח (מחזמר) |  |
| --- | --- |
בקרת זהויות :  MusicBrainz work: 8156849a-ebf9-4344-87dc-211ade0306e7
BEOK

| --- | --- |

 סוג:  אתר אינטרנט,
 תקופת הפעילות:  2005–הווה (כ־19 שנים)
 שירותים עיקריים:  פורטל אינטרנט בנושא בריאות ורפואה
 BEOK.co.il
 
BEOK הוא אתר אינטרנט ישראלי, שהושק בשנת 2005, ומשמש כפורטל בתחום הרפואה והבריאות בעברית.
האתר הוקם בסוף שנת 2005, על ידי עוזי ויעל לוי כחלק משיתוף פעולה עם אתר MSN‏. BEOK היווה למעשה את ערוץ הבריאות של אתר MSN. האתר מנוהל על ידי חברת טרפיקו בע"מ.
האתר החל לפעול בשנת 2005 ובכל חודש מבקרים באתר מאות אלפי גולשים. לתשדירים בערוץ הווידאו של האתר יותר ממיליון ורבע צפיות.
מבנה האתר ותכניו

אתר BEOK מספק מידע, ייעוץ והכוונה בתחומי הרפואה והטיפול ומאפשר קשר ישיר באמצעות רשת חברתית מקוונת, בין הגולשים לבין רופאים מומחים, מטפלים, פסיכולוגים ועורכי דין לזכויות רפואיות.
הפורטל כולל מאות פורומים, המנוהלים על ידי רופאים ואנשי מקצוע מומחים, כ-15,000 מאמרים, כ-220 סרטוני וידאו מקוריים, מחשבונים מתחום הבריאות והרפואה, אינדקס רופאים עם כ-46,000 רשומים, אינדקס נותני שירותים, אינדקס תרופות, מדור לפענוח בדיקות ואזורי תוכן נוספים.[דרושים מקורות]
האתר בנוי ממספר תחומי ידע:
פורומים רפואיים – מעל ל-250 פורומים רפואיים בתחומים שונים
רופאים מומחים – מעל ל-45 אלפי רופאים
סרטוני רפואה – מאות סרטונים בערוץ הבריאות
אינדקס תרופות – מאגר על כ־4,500 תרופות הקיימות בישראל, כולל אופן השימוש, תופעות לוואי, ומינונים
מחשבוני בריאות – מחשבוני היריון, לב ותזונה
פענוח בדיקות – הסבר על תוצאות כ-160 בדיקות מעבדה
מילון רפואי הכולל כ־80 ערכים
מידע על אודות 40 שבועות היריון (בנוגע לעובר, ליולדת, ולבדיקות שונות), התפתחות תינוקות מלידה ועד גיל שנתיים
פירוט על אודות 36 ויטמינים ותוספי מזון (חשיבותם, מחסור ומקורות)
מאגר של כ־300 תרופות סבתא.
הערות שוליים

↑  אתרי הבריאות הכי טובים, באתר ‏מאקו‏, 7 באוקטובר 2010
↑  חמשת אתרי הבריאות הכי טובים בארץ, באתר ‏מאקו‏, 14 בספטמבר 2011
Honest Reporting

Honest Reporting הידוע גם בשמות HonestReporting או honestreporting.com) הוא ארגון לא-ממשלתי העוסק בביקורת התקשורת על מה שהוא תופס כהטיה כנגד ישראל. לארגון יש שלוחות בארצות הברית, הממלכה המאוחדת, קנדה, וישראל. מבקרי הארגון טוענים שהוא משתמש בטקטיקות כפייתיות כדי להשתיק ביקורת על המדיניות של ממשלת ישראל וכן שהוא שופר של ההסברה הישראלית.
היסטוריה

ארגון HonestReporting (להלן HR) נוסד על ידי סטודנטים בריטים בשנת 2000, עם פרוץ האינתיפאדה השנייה בה נהרגו כ-1000 ישראלים בפיגועי טרור פלסטיניים וכ-4000 פלסטינים בפעולות צה"ל. המשימה המוצהרת של HR היא לחשוף את מה שחבריו תופסים כהטיה כנגד ישראל בתקשורת המערבית. לפי האתר הרשמי האירוע המכונן שגרם להקמת הארגון היה פרשת תמונת טוביה גרוסמן בה תמונה של נער יהודי מארצות הברית זב דם ושוטר ישראלי שהציל אותו מלינץ' בידי מתפרעים פלסטינים תוארה על ידי Associated Press כתמונה בה שוטר ישראלי תוקף נער פלסטיני. בסופו של דבר פורסמה הבהרה המתקנת את הכיתוב השגוי ומפרטת את האמת לגבי התמונה.
את המימון להקמת אתר אינטרנט השיגו המייסדים ב-2001 מארגון אש התורה.
ב-2003 נוסד HonestReporting Canada (להלן HRC) כ"ארגון עצמאי, ללא מטרות רווח" שיושב בטורונטו, קנדה.
במרץ 2003 היה HR מבין הראשונים לחשוף את פרשת הכיתוב השגוי בתמונות שהפיצו חברי תנועת הסולידריות הבינלאומית (ISM) בנוגע למותה של רייצ'ל קורי בתאונה עם דחפור די-9 בשירות צה"ל: חברי ISM הפיצו תמונה של קורי מול הדחפור בה היא נראית בבירור למפעיל ונטען שצולמה מספר דקות לפני שנדרסה. כאשר HR השוו זאת לתמונה של קורי כמה דקות אחרי שנפגעה, הם הסיקו לפי ההבדלים בדחפורים ובשמיים, שהתמונות לא צולמו בסמיכות זו לזו. בעקבות החשיפה ומכתבים ששלח HR, סוכנויות הידיעות הוציאו תיקונים ו-ISM נאלצו להודות שתמונת "הלפני" צולמה מספר שעות לפני התקרית ולא בסמוך לה. מאוחר יותר פרסם HR מאמר על כל התקרית, ובו פורסמו חלק ממסקנות תחקיר צה"ל שקבע על סמך עדויות ובדיקת פוליגרף שנהג הדחפור לא ראה את קורי, ושהיא לא נדרסה על ידי הדחפור אלא נהרגה מחתיכת בטון שדחף הדחפור ונפל על חלק גופה העליון.
בפברואר 2006 קיבל HR "מעמד של ארגון צדקה עצמאי בישראל כדי להשלים את מעמדו בארצות הברית וקנדה."
במרץ 2006, נוסד HonestReporting UK (להלן HRUK) בבריטניה בידי שני בריטים ששהו בחו"ל, המנהל ג'ו היימס (Joe Hyams) והעורך הבכיר סיימון פלוסקר (Simon Plosker). ארגון HRUK שואף לקבל מעמד של ארגון צדקה רשום בבריטניה.
באוגוסט 2006 הוקמה אמותה בישראל בשם דיווח נאמן כדי לקדם את עבודת HonestReporting בארץ.
ב-2011 פרסם סיימון פלוסקר באתר HR מאמר מערכת, בו הוא מתאר את הממלכה המאוחדת כמרכז של "פעילות אנטי-ישראלית והתקפה על הלגיטימיות של ישראל" שמעודדת BDS והאשים את רוב כלי התקשורת בבריטניה, בפרט ה-BBC והגארדיאן, בהטיה אנטי-ישראלית ואף בעוינות גלויה נגדה. מאמר זה הוא התחלה של מאמץ מרוכז של HR ו-HRUK בזירה הבריטית, במטרה לצמצם את ההטיה כנגד ישראל ולדאוג לסיקור הוגן ומאוזן של הסכסוך הישראלי-פלסטיני, כמו כן להילחם בדה-לגיטימציה כנגד ישראל.
משימה

המשימה של HR, כפי שהוא מצהיר עליה היא:
לפי HR, מאז שנת 2000 הוא "קידם מאות התנצלויות, משיכת טענות ותיקונים מכלי חדשות" ושמאמציו "משנים את פני התקשורת והדיווחים על ישראל ברחבי העולם". HR מגדיר את עצמו כ"ארגון המוקדש להגן על ישראל מפני דעות קדומות בתקשורת" ש"מטרתו לספק כלים חינוכיים ומקורות לכל מי שרוצה להגן על ישראל."
פעילות

ארגון HR עוסק בביקורת התקשורת ובניתוח ידיעות העוסקות בסכסוך הישראלי-פלסטיני. כאשר הוא מגלה ידיעה בה ישראל מוצגת באופן לא הוגן או כוללת מידע שגוי, הוא פועל לתיקונה ולהפצת האמת לגביה בקרב הציבור.
ארגון HR מפרסם באתרו ומפיץ דרך האינטרנט ידיעות לגבי פרסומים ותמונות בתקשורת שלטענתם מציגים את ישראל באופן לא הוגן ו/או כוללים סילופים ומידע שגוי, ובהן תוכן הפרסום המקורי והאמת לגביו. בנוסף, פונה HR לכלי התקשורת השונים בדרישות שיפרסמו הבהרות, תיקונים או התנצלות במקרה שפרסמו ידיעה שגויה לגבי ישראל.
מדי שנה מפרסם האתר את מצעד "פרסי הסיקור הלא הוגן" (Dishonest Reporting Awards) בו הוא בוחר בכלי תקשורת שבלטו במיוחד בסיקור אנטי-ישראלי, לא הוגן, לא מאוזן או עם מידע שגוי.
בנוסף לכך, הפיק HR סרט תיעודי הדן בסכסוך הישראלי-ערבי בשיתוף קרן קלריון. הסרט נקרא "חסרי מנוח: המאבק לשלום במזרח התיכון" (Relentless: The Struggle for Peace in the Middle East). סרט נוסף שהפיק אותו צוות הוא "אובססיה: מלחמתו של האסלאם הרדיקלי כנגד המערב" (Obsession: Radical Islam's War Against the West). כמו כן HR מפיק ומפיץ סרטוני וידאו בהם What Really Happened? העוסק בפרשת מוחמד א-דורה. ל-HR ערוץ ביוטיוב ובו סרטוני הסברה, חלקם מופצים דרך פודקאסטים.
ביקורת

HR מואשם על ידי מבקריו בהצגת טענות לא מדויקות, מעוותות ומטעות. במאמר שפרסם רוברט פיסק בעיתון אינדיפנדנט, הוא טען שקוראים של HR שולחים מכתבי שנאה כנגד כותבים שאת נקודת המבט שלהם הם לא אוהבים, בהתבסס על מידע מוטעה ושגוי. בתגובה פרסם HR מאמרים ביקורתיים על פיסק באתרם.‏ ארגון HR, כאשר חושף הטיה בתקשורת, מבקש פשוט מקוראיו "לשלוח את הערותיכם ל-<שם כלי התקשורת> - וזכרו לכלול את הכתובת שלכם ומספר הטלפון אם אתם רוצים שיפרסמו את תגובתכם."
ג'ורג' ברס, הכותב עבור Freedom From Religion Foundation (קרן החופש מדת), ביקר את HR כעוסקים ב"תעמולה ישראלית".
המגזין American Journalism Review ביקר את HR:
Honest Reporting Canada

HonestReporting Canada (להלן HRC) הוא השלוחה הקנדית של HR. הוא עוקב אחר התקשורת הקנדית וסיקורה את ישראל והמזרח התיכון כדי לקדם "דיווח מאוזן, מדויק ולא מוטה" על ישראל.
HRC הוקם ב-2003 כארגון עצמאי ללא מטרות רווח בטורונטו, קנדה. באפריל 2008 פתח HRC משרדים במונטריאול, דבר שהעניק להם מעמד לאומי ודו-לשוני. HRC מתכנן להרחיב את פעילותו ואת סניפיו לערים גדולות נוספות בקנדה, ולהרחיב את פעילותו למעקב אחרי מאמרים אקדמיים ומאמרי סטודנטים בקמפוסים ובאוניברסיטאות העוסקים בסכסוך הישראלי-ערבי.
המנהל בפועל של HRC הוא מייק פגלמן ועוזר המנהל הוא פול אגוסטון. חבר הפרלמנט השמרן והשר פיטר קנט היה חבר במועצת המנהלים של HRC.‏
ראו גם

הטיות פוליטיות בתקשורת
הסכסוך הישראלי-פלסטיני
הערות שוליים

↑  HR מתאר את עצמו כ"ארגון המוקדש להגנה על ישראל כנגד דעות קדומות בתקשורת, מטרתנו לספק כלים חינוכיים ומקורות לכל מי שמעוניין להגן על ישראל." HonestReporting, Our Mission, accessed 18 July 2009
↑  התמונה שהתחילה הכל באתר Honest Reporting
↑  דיווח על פרשת הכיתוב השגוי בתמונות של רייצ'ל קורי, HonestReporting
↑  דיווח על תחקיר צה"ל בתקרית מותה של רייצ'ל קורי, HonestReporting, ‏20 במרץ 2003
↑  סיימון פלוסקר, HR: Elevating Action Against the UK Media, באתר HonestReporting, ‏3.8.2011
↑  http://www.honestreporting.com/a/page.asp?page=12
↑  למשל 2011 Dishonest Reporting Awards מ-2011.
↑  http://www.ipsnews.net/news.asp?idnews=43983
↑  ערוץ HonestReporting ביוטיוב
↑  Fisk, Robert (28 במאי 2001), "The internet threat to truly honest reporting", The Independent, נבדק ב-2011-03-03 {{citation}}:  (עזרה)
↑  "Fisk: Time for a Retraction". HonestReporting.
↑  "Robert Fisk's Orwellian Newspeak". HonestReporting.
↑  "Media Six-Pack". HonestReporting.
↑  Plosker, Simon. "New York Times: It Started When Israel Fired Back". Honest Reporting Media Review. Honest Reporting. נבדק ב-27 באוגוסט 2011. {{cite web}}:  (עזרה)
↑  http://ffrf.org/legacy/fttoday/2004/april/?ft=beres
↑  'Caught in the Crossfire'. American Journalism Review, June/July 2004.
↑  The Canadian Jewish News - Films at Concordia cause controversy
↑  Headlines & Deadlines
↑  Mike Fegelman, HRC Executive Director, June 18, 2008, Toronto
↑  Environment Canada - The Minister of the Environment
1059

שנת 1059 היא השנה ה-59 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

יואנה מבית בר'וואשי מוכתר כדוכס קלדקארי תחת ליפריט הרביעי
סינוד קרדינלים בלטראנו קובע את כללי הקונקלווה לבחירת אפיפיור ומגנה את השמעונות
ראו גם

ילידי 1059‎
נפטרים ב-1059‎
1616

שנת 1616 היא השנה ה-16 במאה ה-17. זוהי שנה מעוברת, שאורכה 366 ימים. 1 בינואר 1616 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

הכנסייה הקתולית אסרה על הפצת ספרו של ניקולס קופרניקוס ועל אימוץ התאוריה ההליוצנטרית.
12 בינואר – ייסוד העיר בלם בברזיל
26 בפברואר – האינקויזיציה הרומית מורה לגלילאו גליליי לנטוש את תאוריית ההליוצנטריות
5 במרץ – ספרו של ניקולאוס קופרניקוס "על תנועתם של גרמי השמים" (De revolutionibus orbium coelestium) נכנס לרשימת הספרים האסורים של הכנסייה הקתולית
נפטרו

23 באפריל – מיגל דה סרוואנטס, סופר ספרדי, מחבר "דון קיחוטה" (נולד ב-1547)
3 במאי – ויליאם שייקספיר, מחזאי ומשורר אנגלי (נולד ב-1564)
ראו גם

ילידי 1616‎
נפטרים ב-1616‎
1618

שנת 1618 היא השנה ה-18 במאה ה-17. זוהי שנה רגילה, שאורכה 365 ימים. 1 בינואר 1618 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

8 במרץ – יוהאנס קפלר מגלה לראשונה את החוק השלישי שלו, אולם זונח את הרעיון, ושב אליו רק ב-15 במאי
29 באוקטובר – הסופר והנוסע האנגלי, וולטר ראלי מוצא להורג באשמת קשר כנגד ג'יימס הראשון, מלך אנגליה
נפטרו

29 באוקטובר – וולטר ראלי, מגלה ארצות (נולד ב-1554)
10 בדצמבר – ג'וליו קאצ'יני, מלחין איטלקי (נולד ב-1551)
ראו גם

ילידי 1618‎
נפטרים ב-1618‎
תחריט המתאר את ההשלכה מהחלון בפראג 1618
1614

שנת 1614 היא השנה ה-14 במאה ה-17. זוהי שנה רגילה, שאורכה 365 ימים. 1 בינואר 1614 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

כינוס אספת המעמדות האחרונה בצרפת עד 1789
נפטרו

7 באפריל – אל גרקו, צייר ספרדי (נולד ב-1541)
21 באוגוסט – ארז'בט באטורי, רוצחת סדרתית הונגרייה (נולדה ב-1560)
ראו גם

ילידי 1614‎
נפטרים ב-1614‎
804

שנת 804 היא השנה הרביעית במאה ה-9. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 804‎
נפטרים ב-804‎
Keeps Gettin' Better: A Decade of Hits

Keeps Gettin' Better: A Decade of Hits הוא אלבום האוסף הראשון של זמרת הפופ האמריקאית כריסטינה אגילרה, שיצא בחודש נובמבר 2008 ברחבי העולם. האלבום כולל להיטים מתוך ארבעת אלבומי הסטודיו הקודמים שלה, בצירוף שני שירים חדשים ושני חידושים לשני להיטים קודמים. האלבום יצא במהדורה מיוחדת הכוללת דיסק DVD בו נכללים 10 קליפים של מיטב הסינגלים שלה. האלבום מכר למעלה מחצי מיליון עותקים בכל העולם כחודש לאחר צאתו.
סינגלים

הסינגל המוביל "Keeps Gettin' Better" יצא רשמית ב-25 באוגוסט 2008. אגילרה חשפה לראשונה את השיר בטקס פרסי הווידאו של MTV לשנת 2008. הסינגל לא נחל הצלחה גדולה במצעדים אולם הגיע למקום השביעי במצעד האמריקאי וה-14 במצעד הבריטי.
"Dynamite" יצא כסינגל ב-iTunes ב-3 בדצמבר 2008.
רשימת רצועות

"Genie in a Bottle" (דייוויד פרנק, סטיב קיפנר, פאמלה שיין) – 3:36
"What a Girl Wants" (גרסת הווידאו) (שלי פייקן, גאי ריצ'י) – 3:35
"I Turn to You" (דיאן ווארן) – 4:39
"Come on Over Baby (All I Want Is You)" (גרסת הרדיו) (כריסטינה אגילרה, חואן אברג, פאול ריין, רון פייר, בלאקמון, צ'אם, דאווקינס, שלי פייקן, גאי ריצ'י) – 3:23
"Nobody Wants to Be Lonely"   עריכת ארצות הברית (דואט עם ריקי מרטין) (דזמונד צ'יילד, גארי בור, ויקטוריה שאווס) – 4:11
"Lady Marmalade"   עריכת ארצות הברית (דואט עם מיסי אליוט, ליל קים, מאיה ופינק) (בוב קרו, קני נולאן, ליל קים) – 4:25
"Dirrty" (עריכת הווידאו) (עם רדמן) (כריסטינה אגילרה, רוק ווילדר, רדמן, ב. מוחמד, ג'. קמרון) – 4:45
"Fighter" (כריסטינה אגילרה, סקוט סטורצ', אי. דאווק) – 4:05
"Beautiful" (לינדה פרי) – 4:00
"The Voice Within"  רק בעריכת בריטניה ויפן (עריכת הווידאו) (כריסטינה אגילרה, גלן באלאד) – 4:24
"Ain't No Other Man" (אגילרה, צ'ארלס רואן, כריס אי. מרטין, הרולד ביטי, קרה דיוגארדי) – 3:48
"Candyman"  (מיקס של הסינגל) (כריסטינה אגילרה, לינדה פרי) – 3:14
"Hurt"  (כריסטינה אגילרה, לינדה פרי, מארק רונסון) – 4:03
"Genie 2.0" (דייוויד פרנק, סטיב קיפנר, פאמלה שיין, לינדה פרי) – 4:15
"Keeps Gettin' Better" (כריסטינה אגילרה, לינדה פרי) – 3:04
"Dynamite" (כריסטינה אגילרה, לינדה פרי) – 3:09
"You Are What You Are (Beautiful)" (לינדה פרי) – 4:44
BEA WebLogic

לוגו BEA
BEA WebLogic (מבוטא בעברית כ"בי אי איי וובלוג'יק") היא משפחת מוצרי תווכה תשתיתיים ל-Java Enterprise Edition מתוצרת BEA Systems האמריקאית.
במשפחת מוצרים זו כלול מוצר הבסיס, שרת היישומים WebLogic Server, הפורטל הארגוני WebLogic Portal, מוצר ניהול תהליכים העסקיים והאינטגרציה הקרוי WebLogic Integration, שרת המספק שירותי SIP לעולם הטלקום בשם WebLogic Communications Platform וכן שרת HTTP מוכלל. חבילת WebLogic מצטיינת באי תלות מוחלטת במערכת הפעלה וחומרה כלשהי, ורצה כמעט על כל קונפיגורציית חומרה ותוכנה קיימת.
היסטוריה

Weblogic, Inc. נוסדה על ידי פול אמברוז, בוב פסקר, לורי פיטמן וקרל רסניקוף בספטמבר 1995. לפני הקמת החברה עסקו פול וקרל בפיתוח דרייברים מוקדמים (לפני עידן ה JDBC) לגישור בין בסיסי נתונים שונים ויישומי Java תחת השם dbKona. הם גם פיתחו שרת "שלוש שכבות" מוקדם לגישור בין יישומונים ברשת האינטרנט לבסיסי נתונים אלו. שרת זה היה למעשה WebLogic 1.48 שכונה גם T3Server (קיצור באנגלית של "שרת שלוש שכבות").
באותה עת בוב ולורי עסקו בפיתוח כלים לניהול רשתות בשפת Java. בוב כתב מחסנית SNMP ותשתיות נוספות, ואילו לורי עסק בצד התצוגה של המידע שהופק. אחת מהיכולות של WebLogic 1.48 הייתה שילוב כלים חיצוניים, ובוב שכנע את פול למסור לידיו את קוד המוצר כדי שיוכל לשלב את כלי הניהול שכתב. כך יישומונים שהורצו ב WebLogic יכלו לשלוח מסרי SNMP ו ICMP. לאחר שיתוף פעולה מוצלח זה, התאחדו המייסדים ופיתחו את ה-WebLogic שלמעשה היה לשרת היישומים המסחרי הראשון.
חברת BEA רכשה את חברת WebLogic ומינפה את שרת היישומים הבסיסי כגרעין של הפלטפורמה המלאה הקרויה כיום BEA WebLogic, אשר שרת היישומים הוא הגרעין שלה.
ב 2008 חברת BEA נרכשה על ידי ORACLE ולפיכך השם החדש נהפך ל- Oracle WebLogic.
יכולות

שרת היישומים Weblogic Server הוא חלק מרכזי בחבילת התשתית BEA Weblogic Platform, בנוסף אליו כלולים בחבילה גם:
פורטל ארגוני הכולל מנוע לסחר אלקטרוני ושרת פרסונליזציה.
מוצר מידול תהליכים עסקיים ואיטגרציה בין מערכות מידע שונות.
Weblogic Workshop, סביבת פיתוח ל־Java.
JRockit, JVM ייעודי למעבדי אינטל.
יכולת הפעלת רכיבים הכתובים ב .NET
שרת מסרים JMS משולב במוצר המיועד להספקים גבוהים.
תמיכה בארכיטקטורת Java EE Connector.
קישוריות ל Tuxedo, רכיבי COM+, CORBA ושירותי תווכה אחרים כWebSphere MQ.
קישוריות מובנית ל LDAP וכן שרת LDAP פנימי.
ראו גם

רשימת מוצרי תווכה
WebSphere Application Server
FTTx

דיאגרמה להמחשה
FTTx (באנגלית: Fiber To the... - סיב עד ה...) היא קבוצת מושגים המציינים מה מידת פריסה של סיבים אופטיים במקטע הקרוב ללקוח ("Last Mile"), ברשתות פס רחב. רשתות אלו משתמשות בסיבים אופטיים כדי להחליף תשתיות מתכתיות קודמות, ובאמצעות הסיבים האופטיים עולה הקיבולת הכוללת של הרשת.
המושג FTTx נובע מראשי תיבות של כמה תצורות פריסת סיב אופטי, כגון FTTN, FTTC, FTTB, FTTH. חשיבות המושגים האלו נובעת מהשימוש ההולך וגובר בתקשורת מחשבים, וביכולת להסב שירותי PSTN לשירותי טלפוניית IP. בהינתן שהתקשורת הופכת להיות תקשורת נתונים, לרוב מבוססת IP, ניתן להוזיל משמעותית את ההשקעה הנדרשת בהקמה ותחזוקה של רשתות תקשורת ייעודיות, וצוואר הבקבוק האחרון שנותר הוא תשתית התקשורת בין המרכזיה אל בית הלקוח, שבמקרים רבים מבוססת על זוגות שזורים נחושתיים.
על פי נתוני משרד התקשורת, באמצע שנת 2019 תשתית FTTH הייתה זמינה לכ-20% ממשקי הבית בישראל.
הגדרה

תעשיית התקשוב מבדילה בין כמה תצורות שונות. התצורות הנפוצות ביותר הן:
סיב אופטי עד הבית (Fiber to the home או FTTH) – הסיב האופטי מגיע עד למקום המגורים של מקבל השירות, למשל לארון התקשורת.
סיב אופטי עד הבניין (Fiber to the building או FTTB) – הסיב האופטי מגיע לגבול הבניין, למשל ליחידה במקלט. החיבור בין היחידה הנ"ל ליחידת הדיור של מקבל השירות נעשה בדרך שונה.
סיב אופטי לאזור המגורים (Fiber to the premises או FTTP) – מושג המכליל FTTH ו־FTTB
סיב אופטי לפינת הרחוב (Fiber to the curb או FTTC) – הסיב האופטי מגיע עד לארון התקשורת ברחוב, שככלל לא רחוקה יותר מ־300 מ' מבית מקבל השירות. רשת ה־NGN של בזק במדינת ישראל משתמש בתצורה זו, כך שהסיב מגיע עד לארון ה-MSAG, אם כי בזק מאפשרת מרחק של כ־750 מטרים מבית הלקוח, אך לא יותר מכך.
סיב אופטי לצומת (Fiber to the node או FTTN) – הסיב האופטי מגיע עד למרכזיה שמרחקה מבית הלקוח יכול להגיע עד לכמה קילומטרים.
ל־FTTH ו־FTTB קיימות הגדרות רשמיות, המוצאות על ידי ועדי ה־FTTH של אירופה, אסיה וצפון אמריקה. הוועדות לא מוציאות הגדרות או תקנים ל־FTTC או FTTN.
ראו גם

תקשורת מבוססת סיב אופטי
הערות שוליים

↑  משרד התקשורת- סיכום חציון ראשון 2019, באתר משרד התקשורת
BET Presents Kelly Rowland

| --- | --- |

 וידאו מאת קלי רולנד
 יצא לאור:  3 ביולי 2007
 הוקלט:  2004–2007
 סוגה:  R&B
 שפה:  אנגלית
 אורך:  60 דקות
 חברת תקליטים:  Black Entertainment Television
BET Presents Kelly Rowland (בעברית: BET מציגים את קלי רולנד) הוא אלבום הווידאו הראשון של הזמרת-יוצרת האמריקאית קלי רולנד. האלבום יצא לאור ב-3 ביולי 2007 על ידי חברת התקליטים Black Entertainment Television.
רקע והפקה

בתוך אלבום הווידאו נכללים קליפים ושירים שונים של רולנד כדוגמת "Like This" ו-"Dilemma".